Масовна стрељања широм Србије, у Крагујевцу, Краљеву, Панчеву, Шапцу, Ваљеву, Рачи Крагујевачкој и многим другим српским градовима и селима, нису мимоишла ни Вранић. Приликом оружане акције немачког 125 пешадијског пука у околини Београда, од 14 - 16. октобра, спаљена су села Дражевац и Вранић. У Дражевцу и Конатицама стрељана су 134 сељака, које су Немци полили бензином и спалили. На простору Јасенак - Дражевац - Вранић стрељано је 230, а на простору Умка - Барич - Мала и Велика Моштаница 42 таоца. О овом догађају немачки војни заповедник у Србији, 15. октобра 1941. године, извештава заповедника оружане силе на југо-истоку: